ຮູບເງົາ Moonlight ໄດ້ຊະນະລາງວັນ ໜ່ວຍໂລກຄຳ 2017
Comedian and Tonight Show host Jimmy Fallon will emcee this year's program, to be broadcast live from Beverly Hills, California
ນັກສະແດງ ອາເມຣິກັນ ທີ່ມີຄວາມສາມາດຢ່າງຫຼວງຫຼາຍ ທ່ານນາງ Meryl Streep ໄດ້ ຮັບລາງວັນ Cecile B DeMille ສຳລັບຄວາມສຳເລັດຕະຫຼອດຊີວິດໃນພິທີມອບລາງ ວັນໜ່ວຍໂລກຄຳ ຫຼື Golden Globes ປີ 2017 ໃນວັນອາທິດວານນີ້ ແນວໃດກໍ່ຕາມ, ໃນເວລາຮັບລາງວັນດັ່ງກ່າວ ຈາກເພື່ອນນັກສະແດງດ້ວຍກັນ ນາງ Viola Davis ນັ້ນ, ທ່ານນາງ Streep ໄດ້ເວົ້າ ກ່ຽວກັບ ການສະແດງ ທີ່  ໃນປີນີ້ ທີ່ ທ່ານ Donald Trump ໄດ້ຕ້ອງຕິ ແລະ ລອກລຽນ ແບບນັກຂ່າວ New York Times ທີ່ພິການຄົນໜຶ່ງ ຫຼັງຈາກນັ້ນລາວກໍໄດ້ເວົ້າ ກ່ຽວກັບ ຄວາມຕ້ອງການໃຫ້ມີ “ຫຼັກການໃນດ້ານສື່ຂ່າວ” ເພື່ອການກວດສອບອຳນາດຂອງທ່ານ ທຣຳ ນັກຕະຫຼົກ ແລະ ຜູ້ຈັດລາຍການ Tonight Show ທ້າວ Jimmy Fallon ໄດ້ເປັນຜູ້ດຳ ເນີນລາຍການສຳລັບພິທີຂອງປີນີ້, ເຊິ່ງຖ່າຍທອດສົດຈາກເມືອງ Beverly Hills ລັດ ຄາລິຟໍເນຍ ລາງວັນ ໜ່ວຍໂລກຄຳ ເປັນລາງວັນຍົກຍ້ອງຄວາມສຳເລັດດ້ານຮູບເງົາ ແລະ ໂທລະພາບ ຮູບເງົາໄວລຸ້ນ Moonlight ໄດ້ຊະນະລາງວັນລະຄອນຮູບເງົາດີເດັ່ນ, ໃນຂະນະທີ່ຮູບ ເງົາເພງ La la Land ໄດ້ຊະນະລາງວັນຮູບເງົາ ເພງ ແລະ ຕະຫຼົກດີເດັ່ນ ທ້າວ Casey Affleck ໄດ້ຊະນະລາງວັນນັກສະແດງຊາຍດີເດັ່ນ ສຳລັບບົດບາດຂອງ ລາວໃນຮູບເງົາ Manchester by the Sea ນາງ Isabelle Huppert ໄດ້ຊະນະເປັນນັກສະແດງຍິງດີເດັ່ນ ສຳລັບບົດບາດຂອງລາວ ໃນຮູບເງົາ ຝຣັ່ງ Elle ທ້າວ Ryan Gosling ແລະ ນາງ Emma Stone ໄດ້ຊະນະເປັນນັກສະແດງຊາຍ ແລະ ນັກສະແດງຍິງດີເດັ່ນໃນຮູບເງົາເພງ ແລະ ຕະຫຼົກ La La Land ນອກນັ້ນ ຮູບເງົາດັ່ງ ກ່າວ ຍັງໄດ້ຮັບລາງວັນສຳລັບຜູ້ກຳກັບດີເດັ່ນ, ບົດຮູບເງົາດັ້ງເດີມດີເດັ່ນ, ການອັດເພງຮູບ ເງົາດີເດັ່ນ ແລະ ຮ້ອງເພງດັ້ງເດີມຄືນທີ່ດີເດັ່ນນຳ ລາງວັນທຳອິດທີ່ຖືກມອບໃນພິທີ ສຳລັບນັກສະແດງປະກອບຝ່າຍຊາຍໃນຮູບເງົາ ແມ່ນ ໄດ້ແກ່ທ້າວ Aaron Taylor Johnson ສຳລັບຮູບເງົາ Nocturnal Animals ຕໍ່ມາລາງ ວັນສຳລັບນັກສະແດງປະກອບຍິງແມ່ນນາງ Viola Davis ສຳລັບຮູບເງົາ Fences